Lav et referat af nedenstående tekst:

Tekst:
- Desværre er virksomhedsejerne ikke opmærksomme på, at når de vælger at indregistrere deres varebiler til blandet benyttelse, og bilerne indgår i virksomheden eller ejes af et selskab, så skal der i de fleste tilfælde også ske en beskatning af fri bil, ligesom moms af købsprisen på bilen skal indbetales, fortæller Keld Sørensen fra Indsats i SKAT Nordjylland. SKAT vil derfor i den kommende tid undersøge, om ejerne af de blandede benyttede biler har behandlet det rigtigt efter moms- og skattereglerne, eller om de udelukkende har indregistreret bilerne til blandet benyttelse for at få udleveret mærkaten eller "papegøjepladerne", så de tilsyneladende må køre privat. I forbindelse med gulpladeaktionerne i 2007 og 2008 var indsatsen næsten udelukkende rettet mod biler, som var indregistreret til 100% erhvervsmæssig anvendelse, men som blev brugt privat. - Det er der naturligvis nogle, som har været opmærksomme på, og de har derfor omregistreret eller indregistreret deres biler til blandet benyttelse, siger Keld Sørensen.

Referat:
SKAT er blevet opmærksom på, at en del virksomhedsejede gulpladebiler er indregistreret til blandet og privat benyttelse alene for at undgå SKATs og andres opmærksomhed, når bilerne bruges privat.